EkBass/fiwiki-20250220-pages-articles huggingface dataset:
Henny Moan

Henny Moan (22. helmikuuta 1936 Alattio – 8. syyskuuta 2024) oli norjalainen näyttelijä. Hänen syntymäpaikkansa oli Alattiossa, mutta hän varttui Gratangenissa ja Narvikissa. Hän valmistui Norjan teatterikorkeakoulun ensimmäiseltä vuosiluokalta 1950-luvulla ja näytteli seuraavina vuosikymmeninä muun muassa Det Nye Teaterissa, Oslo Nye Teaterissa sekä Nationaltheatretissa. Vuodesta 1978 hän oli kiinnitettynä Det Norske Teatretiin, jossa jatkoi eläköitymiseensä saakka vuoteen 2007. Teatterin lisäksi hän näytteli televisiossa ja elokuvissa. Erityisesti hänet muistetaan Edvardan roolista Knut Hamsunin kirjoihin perustuvassa 1970-luvun televisiosarjassa Benoni & Rosa. Moan voitti Kunnia-Amandan vuonna 2010 ja sai Pyhän Olavin ritarikunnan ansiomerkin 2020. == Elämäkerta == Moan lähti 17-vuotiaana kotoaan Finnmarkista – missä hän työskenteli huoltoasemalla – kertomatta kenellekään, minne oli menossa. Hän muutti Osloon, jossa hän haki Teaterhøyskoleniin (teatterikorkeakoulu). Siellä hänet hyväksyttiin koulun historian ensimmäiseen sisäänottokertaan vuonna 1953. Moanille oli aina ominaista hänen lyhyeksi leikattu tukkansa, jonka hän keksi vuonna 1954, jolloin se oli vielä melko harvinaista tytöille. Hän väittää alun perin tehneensä sen, koska se oli kätevää ja koska hän oli pitänyt hiuksiaan näin lapsena välttääkseen täitä ja saadakseen hiukset kasvamaan paksummiksi. Vuosina 1959–1972 Moan oli naimisissa tunnetun norjalaisen kirjailijan André Bjerken kanssa Bjerken kanssa hän sai vuonna 1960 tyttären Vilde, joka myöhemmin kirjoitti kirjan lapsuudestaan. Henny ja André erosivat, kun Vilde oli 9-vuotias. Moan kuoli lyhyen sairauden jälkeen 88-vuotiaana 8. syyskuuta 2024. == Ura näyttelijänä == Moan näytteli sekä Det Norske Teatretissa (norjalainen teatteri), Oslo Nye Teaterissa että Nationaltheatretissa (kansallisteatteri). Vuonna 2006 hän voitti "Aase Byes ærespris" -palkinnon ponnisteluistaan Ibsen-rooleissa. Viimeisen roolinsa ennen eläkkeelle jäämistään hän esitti alkuvuodesta 2007. Eläkkeelle jäätyään hän aloitti omaelämäkertansa työstämisen. Hänet tunnetaan myös elokuvatyöstään, ja hänellä oli rooli Oscar-ehdokkuuden saaneessa elokuvassa Yhdeksän elämää vuonna 1957. Vuonna 2005 elokuvakriitikoista koostuva raati valitsi elokuvan norjalaisen elokuvahistorian parhaaksi elokuvaksi. Tämän jälkeen hän sai tarjouksia Hollywoodista, mutta päätti kuitenkin jäädä Norjaan. Ollessaan naimisissa Bjerken kanssa hän osallistui Bjerken romaanin Kuolleiden järvi elokuvasovitukseen. Siinä hän esiintyi norjalaisen elokuvan ikoniseksi tulleessa kohtauksessa, jossa hän kävelee valkoisessa, läpikuultavassa mekossa pitkin metsäistä lammikkoa. Hiljattain hänellä oli lyhyt rooli Bent Hamerin kriitikoiden ylistämässä elokuvassa O' Horten. Televisiossa hänet tunnetaan Tor Åge Bringsværdin ja Jon Bingin kirjoittamasta scifi-sarjasta Blindpassasjer (1978). Tätä ennen hän näytteli "Edvardan" roolia Knut Hamsunin romaaneihin Benoni ja Rosa perustuvassa tv- sarjassa vuodelta 1973. Moan työskenteli myös televisiodraaman parissa useita vuosia. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1936 syntyneet Luokka:Vuonna 2024 kuolleet
Aukrust-talo

Aukrust-talo (norj. Huset Aukrust) on Norjan Alvdalissa sijaitseva kulttuurikeskus ja taidemuseo, jossa on esillä Kjell Aukrustin töitä. Museo on avattu vuonna 1996 ja rakennuksen on suunnitellut arkkitehti Sverre Fehn. ==Lähteet== ==Aiheesta muualla== * Museon verkkosivut Luokka:Norjan taidemuseot Luokka:Alvdal
Punainen kuin veri

Punainen kuin veri on Salla Simukan Lumikki-trilogian ensimmäinen osa. Romaani julkaistiin vuonna 2013 Tammen kustantamana. Kirjan päähenkilö on 17-vuotias Lumikki Andersson, joka joutuu keskelle huumebisnesvyyhtiä. Kirja sai hyvän vastaanoton ja herätti kiinnostusta kansainvälisesti. Kirja on käännetty 37 kielelle, muun muassa espanjaksi, japaniksi, kiinaksi, kreikaksi, ranskaksi ja venäjäksi. Kesäkuussa 2023 kirja oli toiseksi käännetyin Suomen lasten ja nuorten kirjallisuuden teos. == Lähteet == == Aiheesta muualla == * Luokka:Suomalaiset romaanit Luokka:Vuoden 2013 kirjat
Matt Rife

Matthew Steven Rife (s. 10. syyskuuta 1995 Columbus, Ohio) on yhdysvaltalainen näyttelijä ja koomikko. == Elämäkerta == Rife syntyi Columbuksessa Ohiossa ja varttui Pohjois-Lewisburgissa. Hän asui myös New Albanyssa ja Mount Vernonissa. Hänellä on neljä sisarusta: kolme vanhempaa sisarusta ja yksi nuorempi sisarpuoli. Hänen isänsä Micheal Eric Gutzke teki itsemurhan Rifen ollessa vain 17 kuukautta vanha. Hän valmistui Albanyn lukiosta. == Yksityiselämä == Rife asuu tällä hetkellä Los Angelesissa, Kaliforniassa. Hän seurusteli lyhyesti englantilaisen näyttelijä Kate Beckinsalen kanssa vuosina 2017 ja 2018. Rife mainitsi komediaerikoissarjassaan Only Fans (2021), että hänellä on kliininen masennus ja ahdistuneisuushäiriö. == Filmografia == * 2014: Average Joe ... Danny * 2015: Room 236 ... Matt / Premier Poker Club Orlando * 2015–2016: Gamer's Guide to Pretty Much Everything ... Doyle O'Doyle * 2016: WTH: Welcome to Howler ... Jesse * 2018: Black Pumpkin ... Flash * 2019: Brooklyn 99 ... Brandon Bliss * 2019: Stalked by My Doctor: A Sleepwalker's Nightmare ... Leo * 2020: Fresh Off the Boat ... Logan * 2021: Burb Patrol ... Alex * 2021: After Masks ... Wolf * 2021: The Elevator ... Michael * 2021: Death Link ... Darrin * 2021: Just Swipe ... Colin * 2021: The Private Eye ... Mort Madison * 2022: North of the 10 ... Matt Downes * 2022: Wolf Mountain ... James ==Lähteet== ==Aiheesta muualla== * mattrifeofficial.com * * * * * Matt Rife YouTubessa Luokka:Yhdysvaltalaiset elokuvanäyttelijät Luokka:Yhdysvaltalaiset koomikot Luokka:Vuonna 1995 syntyneet Luokka:Elävät henkilöt
Kirjallisuusvuosi 1715

Kirjallisuusvuosi 1715 käsittelee vuoden 1715 tärkeitä kirjallisuuden tapahtumia, uutisia ja julkistuksia. == Tapahtumia == * Matemaatikko Brook Taylor julkaisi teoksen Essay on Linear Perspective, jossa syvennettiin perspektiivin ja sen pakopisteen periaatteita. == Julkaisuja == * Colen Campbell - Vitruvius Britannicus (kuvateos Britannian arkkitehtuurista, ensimmäinen osa) * Johann Christian Günther - Die von Theodosio bereute Eifersucht (näytelmä) * Daniel Juslenius - De miseriis Fennorum (suom. Suomen onnettomuus, 2004) * Alain-René Lesage - Histoire de Gil Blas de Santillane (veijariromaani) * Chikamatsu Monzaemon - Kokusen’ya kassen (japanilainen melodramaattinen romaani) * Nicholas Rowe - Lady Jane Grey (tragedia 1500-luvun Englannin kuningattaresta) * Brook Taylor - Methodus Incrementorum Directa et Inversa * Christian Friedrich Witt - Psalmodia sacra, oder: Andächtige und schöne Gesänge (koraalikirja) ==Lähteet== 1715 Luokka:1715
Antitaide

Antitaide on termi, jota käytetään taiteen suuntauksista, jotka kyseenalaistavat yleiset käsitykset taiteesta. Eräs antitaiteeseen yhdistetty henkilö oli Marcel Duchamp, joka toimi 1910-luvulla. Duchamp vaikutti dadan eli dadaismin syntyyn, joka oli eräs anti-taiteen suuntaus. Dada syntyi Sveitsissä Zürichissä 1916 ja vaikutti myös Yhdysvalloissa New Yorkissa. == Dadaismi == Dadaismi oli liike, jonka johtohahmoksi nousi romanialainen kirjailija Tristan Tzara. Tämä suuntaus vaikutti myös Pariisissa, Berliinissä, Hannoverissa ja Kölnissä. Euroopassa ja Yhdysvalloissa vaikuttaneet dada- liikkeet yhdistyivät 1917 ja liike vaikutti vuoteen 1924, jolloin liike hajosi. == Surrealismi == Myös surrealismi on ollut anti-taiteen suuntaus, jonka on esitetty pyrkivän tekemään jonkinlainen vallankumous taiteessa. Surrealismi seurasi dadaismia ja se vaikutti pääasiallisesti 1920-luvulta toisen maailmansodan aikaan. Surrealismissa kuvattiin sellaista todellisuutta, joka oli mahdollista ymmärtää tiedostamattomasti pyrittiin ylittämään looginen ajattelu. Surrealismin perustajana pidetään runoilijaa André Bretonia, jonka ajatteluun vaikuttivat Freudin näkemykset. Muita surrealisteja olivat Joan Miro, Hans Arp, Man Ray, Salvador Dali ja René Magritte. Surrealismille oli tyypillistä unenomaisuus, irrationalisuus ja maagis-mystisyys. Surrealismissa yhdistyivät todellisuuteen pohjautuvat ilmiöt ja symbolit sekä omituiset tavat esittää tilan ja ajan suhteita. Surrealistit ottivat mallia italialaisen Giorgio de Chiricon metafyysisistä maalauksista sekä Francisco Goyan, Hieronumos Boschin, Odilon Redonin ja Marc Chagallin taiteesta. == Avantgarde == Yksi Antitaiteeseen liittynyt aatesuunta on Avantgarde. Avartgardessa vastustetaan yleisiä ajattelutapoja ja erityisesti porvarillista, proletaarista, akateemista ja kaupallista arvomaailmaa. Italialainen tutkija Renato Poggioli oli sitä mieltä, että Avartgarden syntyyn vaikutti 1900-luvun alussa vallinnut kulttuuriympäristö ja avartgarde on tyypillinen 1900-luvun aatesuuntaus. Hän määritteli Avartgarden neljä piirrettä, jotka ovat aktivsmi, antagonismi, nihilismi ja agonismi. Yleisesti avartgarde on määritelty siten, että siinä on pyrkimyksenä uudistaa taiteen tekniikoita ja uudistaa maailmaa taiteen avulla. == Lähteet == Luokka:Taidesuuntaukset
Markus Westerlund

Markus Westerlund (s. 1955) on suomalainen kuoronjohtaja. Hän on johtanut useita tunnettuja kuoroja jotka ovat voittaneet kuorokilpailuja, sovittanut yli 150 laulua mieskuorolle ja tallentanut yhdeksän levyä. Kun Muntra Musikanter ajautui sisäisiin ristiriioihin, hän perusti vuonna 2010 Manifestumin, jota hän johti vuoteen 2014 asti.Wilhelm Kvist, Skivrecension: Ännu en bit kvar att gå Hbl.fi 15.8.2012, viitattu 19.8.2023 Manifestum- kuoron ensilevy Prelude sai Hufvudstadsbladetissa Wilhelm Kvistiltä tylyn arvion, että se on kuin eläkeläiskuoron levy: "Aivan liian usein Manifestum kuulostaa kuin eläkeläiskuorolta, jonka ohjelmisto on liian vaikea." Kiitosta saavat solistit ja Westerlundin omat sovitukset. Mats Liljeroos kylläkin kiittää samassa lehdessä vähän aiemmin, että Westerlund on tehnyt työtä saadakseen "ei ihan nuoret äänet" soimaan tavalla, joka on verrattavissa Ylioppilaskunnan laulajiin ja Polyteknikkojen kuoroon.Mats Liljeroos, Musikrecension: Fantasieggande ungdomlig tour de force , Hbl.fi 2.5.2012, viitattu 19.8.2023 == Tunnustuksia == * Vuonna 1978 hän johti Akademiska Sångföreningeniä, joka voitti ensimmäisen palkinnon sarjassaan BBC:n Euroopan maat kattavassa kilpailussa Let the People Sing1. * Vuonna 1980 hän johti Akademenia, joka voitti kultaa Italian Goriziassa C A Seghizzi -kilpailussa. * Vuonna 2000 hän johti Sällskapet MM:ää, joka sai pronssia kansainvälisessä kuorokilpailussa Maltalla. * Vuonna 2004 hän vei MM:ään Pietariin, jossa esittivät Stravinskyn Oidipux Rexin Pietarin filharmonian kanssa yhdessä Islannin Fostbraedurin kanssa. * Vuonna 2005 hän johti MM:ää, joka palkittiin hopealla Veronan kansainvälisessä kuorokilpailussa. == Julkaisuja == * Etude, 1980, Akademiska sångföreningen * Magnificat, 1983, Akademiska sångföreningen * Sommar med MM, 1997, Muntra Musikanter & Manskören MM * Jul med MM, 1998, Muntra Musikanter * Prelude, 2012, Manifestum * Joy to the world, 2013, Manifestum == Lähteet == Luokka:Suomalaiset kuoronjohtajat Luokka:Vuonna 1955 syntyneet Luokka:Elävät henkilöt
Valkoisen kaksoisristin ritarikunta

Valkoisen kaksoisristin ritarikunta () on slovakialainen ritarikunta. Se perustettiin 1. maaliskuuta 1994. Kunnianosoitusta myönnetään tunnustuksena kansalaisten ja valtion välien kehittämisestä, kansalaisten voimaannuttamista, Slovakian ulkopoliittisten tavoitteiden saavuttamisesta tai muista poikkeuksellisista ansioista Slovakian hyväksi. Slovakian presidentti myöntää kunnianosoitusta joko parlamentin tai hallituksen suosituksella, mutta voi käyttää myös omaa harkintaansa. Kunniamerkkiä jaetaan kolmessa luokassa: * I luokka * II luokka * III luokka == Lähteet == Luokka:Slovakian kunniamerkit
Jousiammunta kesäolympialaisissa 2024

Jousiammunnassa kilpailtiin Pariisin 2024 kesäolympialaisissa 18:tta kertaa 25. heinäkuuta – 4. elokuuta 2024 Les Invalidesissa. Jousiammunnassa järjestettiin normaaliin tapaan naisten ja miesten yksilö- ja joukkuekilpailut sekä sekajoukkuekilpailu.https://www.paris2024.org/en/sport/archery/ == Aikataulu == S Sijoitusammunnat A Alkukilpailut N Neljännesvälierät L Loppukilpailut A Aamupäivä I Iltapäivä Aikatauluhttps://press.paris2024.org/download-pdf/62e3925939e99f571a09435c Pvm → To 25.07 Pe 26.07 La 27.07 Su 28.07 Ma 29.07 Ti 30.07 Ke 31.07 To 01.08 Pe 02.08 La 03.08 Su 04.08 Laji ↓ A I A I A I A I A I A I A I A I A I A I A I Miesten yksilökilpailu S A N L Naisten yksilökilpailu S A N L Miesten joukkuekilpailu A L Naisten joukkuekilpailu A L Sekajoukkuekilpailu A L ==Mitaliyhteenveto== Miehet, yksilö tiedot Naiset, yksilö tiedot Miehet, joukkue tiedot Kim Je-deok Kim Woo-jin Lee Woo-seok Baptiste Addis Thomas Chirault Jean-Charles Valladont Mete Gazoz Ulaş Tümer Abdullah Yıldırmış Naiset, joukkue tiedot Jeon Hun-young Lim Si-hyeon Nam Su-hyeon An Qixuan Li Jiaman Yang Xiaolei Ángela Ruiz Alejandra Valencia Ana Paula Vázquez Sekajoukkue tiedot Kim Woo-jin Lim Si-hyeon Florian Unruh Michelle Kroppen Brady Ellison Casey Kaufhold == Lähteet == *
Nilakan seurakunta

Nilakan seurakunta on Keiteleellä ja Pielavedellä Pohjois-Savossa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Iisalmen rovastikuntaan. Seurakunnan kirkkoherra on Arto Penttinen. Keiteleen ja Pielaveden alue kuuluu Pohjois-Savon leimallisesti herännäishenkiseen herätysliikealueeseen. Liikkeellä on kuitenkin muun Kuopion länsipuolen tavoin vain vähän erityistä kannatusta alueella. == Lähteet == Luokka:Kuopion hiippakunnan seurakunnat Luokka:Keitele Luokka:Pielavesi
Hertta-alppiruusu

Hertta-alppiruusu (Rhododendron orbiculare) on alppiruusujen (Rhododendron) sukuun kuuluva kasvilaji. Siitä on erotettu kolme eri alalajia: subsp. cardiobasis, subsp. oblongum ja subsp. orbiculare. Hertta-alppiruusu on ainavihanta ja pystykasvuinen pensas, joka kasvaa yleensä 1–4,5 metriä korkeaksi. Aurinkoisella paikalla laji kasvaa tiheänä pensaana, mutta varjossa se on harsumpi ja puumainen. Pensaan runko on väriltään vaalean- tai tummanruskea. Lehdet ovat kaljuja ja muodoltaan pyöreitä tai soikeita, 4–12,5 cm pitkiä ja 4–8 cm leveitä. Lehtien tyvet ovat herttamaisia. Kukat ovat vaaleanpunaisia tai punavioletteja ja ne sijaitsevat noin kahdeksankukkaisissa kukinnoissa, jotka ovat yleensä pallomaisia. Kussakin kukassa on kuudesta kahdeksaan terälehteä ja teriö on pituudeltaan 3,5–5 cm ja halkaisijaltaan 3–4 cm. Kukissa on 11–14 hedettä. Hertta-alppiruusu kukkii lehtien puhkeamisen aikaan tai sitä ennen – luontaisilla kasvupaikoillaan touko–kesäkuussa. Hertta-alppiruusu kasvaa luontaisena Kiinassa Guangxin ja Sichuanin maakunnissa. Lajia tavataan mäntymetsissä ja alppiruusutiheiköissä 1400–4000 metrin korkeudella merenpinnasta. == Lähteet == * Osmo Jussila, 2010: Rhododendron-kerhon lajiesittely: Rhododendron orbiculare, Rhododendronlehti 3-2010, s. 8. == Aiheesta muualla == * Trees and Shrubs Online: Rhododendron orbiculare Luokka:Alppiruusut
Sonkajärven seurakunta

Sonkajärven seurakunta on Sonkajärvellä Pohjois-Savossa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Iisalmen rovastikuntaan. Seurakunnan kirkkoherra on Riitta Valtokari. == Herätysliikkeet == Sonkajärven seurakunta kuuluu Pohjois-Savon herännäishenkiseen herätysliikealueeseen. Sonkajärvellä on jonkin verran kannatusta liikkeen parissa, mutta alue ei kuulu liikkeen voimakkaimpaan tukialueeseen. == Lähteet == Luokka:Kuopion hiippakunnan seurakunnat Luokka:Sonkajärvi
Slovakian kansalaisuus

Slovakian kansalaisuus on laillinen suhde Slovakian tasavallan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä Slovakian kansalaisia ovat sellaiset lapset, joiden syntyessä vähintään toisella vanhemmista on Slovakian kansalaisuus. Myös sellaiset lapset, jotka syntyvät Slovakian maaperällä, mutta joiden vanhemmat ovat valtiottomia tai eivät voi siirtää kotimaansa kansalaisuutta lapselleen, voivat saada Slovakian kansalaisuuden syntyessään. == Kansalaisuuden saaminen hakemuksella == Hakemuksella Slovakian kansalaisuus voidaan myöntää sellaiselle henkilölle, joka täyttää seuraavat ehdot: * on asunut Slovakiassa yhtäjaksoisesti vähintään 8 vuotta * puhdas rikosrekisteri * ei ole tuomittu karkotukseen * ei ole rikosepäilyn kohteena eikä hänestä ole annettu pidätysmääräystä * osaa todistetusti slovakin kieltä * on täyttänyt Slovakiassa asuville ulkomaalaisille asetetut velvoitteet (mm. verot) Vaatimus puhtaasta rikosrekisteristä täyttyy myös niissä tapauksissa, joissa hakijan rikosrekisteri on puhdistettu tai ehdonalainen tuomio suoritettu yli 5 vuotta sitten tai syytteistä on luovuttu, ne on kumottu tai osapuolet ovat päätyneet sovintoneuvotteluihin yli 5 vuotta sitten. Hakijoilla, jotka ovat naimisissa Slovakian kansalaisen kassa, vaadittu asumisaika maassa on lyhennetty 5 vuoteen. == Kaksoiskansalaisuus == Slovakia sallii kaksoiskansalaisuuden rajoitetusti: mikäli henkilö hankkii vapaaehtoisesti toisen maan kansalaisuuden, hän menettää Slovakian kansalaisuuden. Esimerkiksi Slovakian kansalaisten kanssa naimissa olevat henkilöt eivät menetä toisen maan kansalaisuuttaan, mikäli he hakevat Slovakian kansalaisuutta. Slovakian kansalaiset ovat automaattisesti myös Euroopan unionin kansalaisia. == Lähteet == Luokka:Kansalaisuus kansalaisuus
Difosgeeni

Difosgeeni (C2Cl4O2) eli trikloorimetyylikloroformaatti tai trikloorimetyyliklooriformiaatti on klooriformiaattiestereihin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä. Sitä käytettiin myös kemiallisena aseena ensimmäisessä maailmansodassa. == Ominaisuudet, valmistus ja käyttö == Huoneenlämpötilassa difosgeeni on väritöntä nestettä. Yhdiste hydrolysoituu veden vaikutuksesta ja reagoi alkoholien kanssa karbonaateiksi tai klooriformiaateiksi ja amiinien kanssa karbamaateiksi tai isosyanaateiksi. Aine liukenee useisiin orgaanisiin liuottimiin. Kuumennettaessa difosgeeni hajoaa fosgeeniksi.Keisuke Kurita: "Trichloromethyl Chloroformate", teoksessa Encyclopedia of Reagents for Organic Synthesis (e-EROS), John Wiley & Sons, New York, 2001. Teoksen verkkoversio Viitattu 17.8.2023. Fosgeenin tavoin difosgeeni ärsyttää erittäin voimakkaasti hengitysteitä, silmiä ja ihoa. Yhdisteelle altistumisen oireita voivat olla muun muassa kurkkukipu, hengitysvaikeudet ja kyynelvuoto. Difosgeenin hengittäminen voi aiheuttaa kuoleman. Viitattu 17.8.2023. Difosgeenia valmistetaan metyyliformiaatin tai dimetyylikarbonaatin ja kloorin fotokemiallisella reaktiolla. : Difosgeenia käytetään fosgeenin sijaan useissa reaktioissa, koska se on nesteenä fosgeenia helpompaa käsitellä. Yhdistettä käytetään muun muassa karbonaattien, karbamaattien, klooriformiaattien, happokloridien, isosyanaattien ja heterosyklisten yhdisteiden valmistus. Saksa käytti difosgeenia taistelukaasuna ensimmäisen kerran toukokuussa 1916. Myöhemmin ensimmäisen maailmansodan aikana difosgeenia käytti myös Ranska. == Lähteet == Luokka:Esterit
Belgianranska

Belgianranska () on nimitys Belgiassa puhuttavalle ranskan kielen muodolle. Eroja standardiranskaan on mm. ääntämisen tasolla. Esimerkiksi äänteiden [ɥ] ja [w] välillä ei ole eroa Belgiassa. Belgianranska Standardiranska Suomeksi un pain français une baguette patonki une couque au chocolat un pain au chocolat suklaaleipä un pistolet un petit pain sämpylä un bic un stylo kynä un kot un logement étudiant opiskelija-asunto un GSM un téléphone portable kännykkä fort très todella; erittäin dracher pleuvoir très fort sataa rankasti Toisin kuin ranskalaiset, belgialaiset käyttävät usein anglismeja puhumassaan ranskassa. Lähde: == Lähteet == Luokka:Ranskan murteet Luokka:Belgian kielet
Tšekin metsät

thumb|Tyypillistä metsää Tšekissä Tšekin metsät ovat pääasiassa havumetsiä; kaikkiaan ne peittävät nykyisellään 34,1 prosenttia maan pinta-alasta, ja lukema kasvaa jatkuvasti. 75 prosenttia metsistä on talouskäytössä, kun taas suojelualueita on 13 prosenttia. Yhteensä metsien pinta-ala on 2,6 miljoonaa hehtaaria; suurin yksittäinen metsäalue on Saksan rajalla sijaitseva Baijerin metsä, jonka pinta-ala on yli 2 000 neliökilometriä. Puuraja kulkee noin 1 400 metriä merenpinnan yläpuolella. Monet metsät on muutettu viljellyiksi kuusimetsiksi, ja suuri osa maan alkuperäisistä metsistä on kaadettu jo kauan sitten viljelysmaan ja puutavaran saamiseksi. Lehtipuiden osuus puustosta onkin vain 23 prosenttia, kun luonnontilassa odotettavissa oleva osuus olisi 65 prosenttia. Kuusen osuus puuston tilavuudesta on 63 prosenttia ja männyn 15 prosenttia. Tyypillisiä tšekkiläisen metsän puulajeja ovat muun muassa tammet, kuuset ja pihdat sekä pyökki, valkopyökki, euroopanlehtikuusi, rauduskoivu, saarni ja lepät. Metsälehmusta pidetään maan kansallispuuna. == Lähteet == Luokka:Tšekin luonto Luokka:Euroopan metsät
Varpaisjärven seurakunta

Varpaisjärven seurakunta oli vuosina 1909–2010 Varpaisjärvellä ja vuosina 2011–2024 Lapinlahdella Pohjois-Savossa toiminut Suomen evankelis-luterilaisen kirkon seurakunta. Seurakunta kuului Kuopion hiippakuntaan ja Iisalmen rovastikuntaan, ja vuosina 2011–2024 seurakunta oli osa Ylä-Savon seurakuntayhtymää. Seurakunnan viimeinen kirkkoherra oli Helena Nykänen. Varpaisjärven alue kuuluu Pohjois-Savon leimallisesti herännäishenkiseen herätysliikealueeseen. Liikkellä on kuitenkin vain vähän erityistä kannatusta Varpaisjärvellä. Varpaisjärven seurakunta lakkautettiin vuoden 2025 alussa ja liitettiin Lapinlahden seurakuntaan, jonka nimi muutettiin Lapinlahden–Varpaisjärven seurakunnaksi. == Lähteet == Luokka:Kuopion hiippakunnan entiset seurakunnat Seurakunta
Vieremän seurakunta

Vieremän seurakunta on Vieremällä Pohjois-Savossa toimiva Suomen evankelis- luterilaisen kirkon seurakunta. Seurakunta kuuluu Kuopion hiippakuntaan ja Iisalmen rovastikuntaan. Seurakunnan kirkkoherra on Matias Koponen. == Herätysliikkeet == Vieremän seurakunta kuuluu Pohjois-Pohjanmaan ja Kainuun vanhoillislestadiolaisuuden yhtenäiseen tukialueeseen. Vieremällä on jonkin verran kannatusta liikkeen parissa, mutta alue ei kuulu liikkeen voimakkaimpaan tukialueeseen. == Lähteet == Luokka:Kuopion hiippakunnan seurakunnat Luokka:Vieremä
Sulkapallo kesäolympialaisissa 2024

Sulkapallossa kilpailtiin Pariisin 2024 kesäolympialaisissa 11. kertaa. Ottelut pelattiin 27. heinäkuuta – 5. elokuuta 2024. Ottelut pelattiin Porte de La Chapelle Arenalla. Olympialaisissa pelattiin viidessä muodossa: naisille ja miehille on kaksin- ja nelinpelit sekä näiden lisäksi pelattiin sekanelinpeli.https://www.paris2024.org/en/sport/badminton/ == Aikataulu == A Lohkovaihe N Neljännesvälierät P Puolivälierät V Välierät L Loppuottelu A Aamupäivä I Iltapäivä Aikatauluhttps://press.paris2024.org/download- pdf/62e3925939e99f571a09435c Pvm → La 27.7 Su 28.7 Ma 29.7 Ti 30.7 Ke 31.7 To 1.8 Pe 2.8 La 3.8 Su 4.8 Ma 5.8 Laji ↓ A I A I A I A I A I A I A I A I A I A I Kaksinpelit Miehet A N P V L Naiset A N P V L Nelinpelit Miehet A P V L Naiset A P V L Seka A A P V L ==Mitaliyhteenveto== Miesten kaksinpeli tiedot Naisten kaksinpeli tiedot Miesten nelinpeli tiedot Lee Yang Wang Chi-lin Liang Weikeng Wang Chang Aaron Chia Soh Wooi Yik Naisten nelinpeli tiedot Chen Qingchen Jia Yifan Liu Shengshu Tan Ning Nami Matsuyama Chiharu Shida Sekanelinpeli tiedot Zheng Siwei Huang Yaqiong Kim Won-ho Jeong Na-eun Yuta Watanabe Arisa Higashino ==Mitalitaulukko== 1\. align=left 2 3 0 5 2\. align=left 1 1 0 2 3\. align=left 1 0 0 1 3\. align=left 1 0 0 1 5\. align=left 0 1 0 1 6\. align=left 0 0 2 2 6\. align=left 0 0 2 2 8\. align=left 0 0 1 1 Yhteensä 5 5 5 15 ==Lähteet== *
Heerup Museum

Heerup Museum on Tanskassa Rødovren kunnassa sijaitseva museo, joka esittelee tanskalaisen monipuolisen taiteilijan Henry Heerupin töitä ja esineitä. Museo sai alkunsa, kun Rødovren kunta sai Henry Heerupin töitä ja henkilökohtaisia esineitä Heerupin leskeltä Marion Heerupilta vuonna 1995. Henry Heerupin työskentelypaikkana olleeseen puutarhaan ei ollut mahdollista sijoittaa museota, joten museo perustettiin Rødovregaardin monitoimitalon luokse. Rødovregaard on vanha kartano, joka oli toiminut pitkään maatilana, kunnes Rødovren kunta osti tilan vuonna 1967 ja kunnosti kartanorakennuksesta monitoimitalon vuonna 1976. Museon on suunnitellut arkkitehti Bernd Kjelland. Museon kokonaispinta-ala on 425 m2, josta 200 m2 on näyttelytiloja. Näyttelytilojen lisäksi museorakennuksessa on aulatila, museokauppa, vessat sekä 150 m2 laajuinen kellarivarasto. Museo vihittiin käyttöön 1.5.2000, mutta jouduttiin kuitenkin sulkemaan heti avaamisensa jälkeen kosteusongelmien vuoksi. Museo avattiin uudelleen 20.1.2001, ja tuolloin viikonlopun aikana noin 4000 kävijää jonotti avajaisnäyttelyyn, joka oli "Heerup Museum – Maleri, grafik, skulptur". == Lähteet == == Aiheesta muualla == * Heerup Museum Luokka:Tanskan taidemuseot Luokka:Rødovren kunta
UGM-73 Poseidon

UGM-73 Poseidon oli yhdysvaltalainen ydinkärjillä varustettu sukellusveneestä laukaistava ballistinen ohjus (SLBM). Se oli toinen yhdysvaltain laivaston SLBM, seuraten UGM-27 Polarista. == Historia == Uuden, pidemmän kantaman Polaris-ohjuksen suunnittelu tehtiin 1960-luvulla. Sen nimeksi tuli UGM-73A Poseidon C3. Ensimmäinen testilaukaisu sukellusveneestä suoritettiin 3. elokuuta 1970. Poseidon otettiin käyttöön 31. maaliskuuta 1971 ja aseisti kaikkiaan 31 Lafayette-, James Madison- ja Benjamin Franklin -luokkien sukellusvenettä. Poseidon korvattiin vuodesta 1979 alkaen Trident-ohjuksilla. Viimeiset poistettiin käytöstä vuonna 1996. == Tekniikka == Jokainen ohjus saattoi kuljettaa enimmillään 14 MIRV-tyyppistä W68-ydinkärkeä Mark 3 -paluulaitteissa. Pidemmän kantaman saavuttamiseksi kymmenen kärjen konfiguraatio oli kuitenkin yleisempi. == Lähteet == Luokka:Yhdysvaltalaiset mannertenväliset ballistiset ohjukset
Bad Urach

Bad Urach on kaupunki Saksan Baden-Württembergin osavaltion Reutlingenin piirikunnassa. Kaupungin pinta-ala on 55,4 neliökilometriä, ja vuoden 2021 väestönlaskennassa siellä oli 12 561 asukasta. Bad Urachista tuli osa Württembergiä noin vuonna 1260. Lähes 200 vuotta myöhemmin, kun Württemberg jaettiin, valtion eteläistä puolikasta hallittiin Bad Urachista käsin; kaupungissa on myös tuolta ajalta peräisin oleva linna. == Lähteet == == Aiheesta muualla == Luokka:Baden-Württembergin kunnat Luokka:Saksan kaupungit
Luumuvatsaoireyhtymä

thumb|Luumuvatsaoireyhtymä Luumuvatsaoireyhtymä (prune belly -oireyhtymä, myös Eagle–Barrettin oireyhtymä) on sikiöaikaisen kehityksen häiriö, johon tyypillisimmin liittyvät poikkeavuudet ovat vatsalihasten kehittymättömyys, virtsarakon poikkeavuus ja laajentuma sekä piilokiveksisyys.Prune Belly Syndrome Children's Hospital of Philadelphia, viitattu 17.8.2023 Luumuvatsaoireyhtymä on yksi munuaisten dysplasian aiheuttajista.Hannu Jalanko, Kai Rönnholm, Christer Holmberg, Lasten vakavat munuaissairaudet Duodecim 1997, viitattu 17.8.2023 Luumuvatsaoireyhtymään kuuluu varsinkin vatsalihasten keski- ja alaosissa ilmenevä lihaspuutos. Tämän seurauksena vatsanpeitteet ovat ohuet ja veltot. Vatsa näyttää laajalta ja ryppyiseltä. Munuaisten kudosrakenne on poikkeava, virtsanjohdinten seinämän lihaskudos tavallista vähäisempää ja kollageenitaso koholla. Munuaisaltaan ja virtsanjohdinten liitoskohdat voivat olla ahtautuneet. Virtsanjohtimet kuljettavat virtsaa eteenpäin tavallista heikommin, ja virtsanjohtimet ovat laajentuneet (megaureter) varsinkin lähellä virtsarakkoa. Virtsarakon seinämät ovat usein paksuuntuneet ja arpeutuneet. Virtsarakosta saattaa olla avoin yhteys napaan. Usein luumuvatsaoireyhtymän yhteydessä ilmenee virtsan takaisinvirtaus (vesikoureteraalinen refluksi).Prune Belly -syndrooma lapsella Terveyskylä, viitattu 17.8.2023 Luumuvatsaoireyhtymä voi vaikeuttaa yskimistä ja toipumista hengitystietulehduksista. Vatsalihasten kehittymättömyys voi lisäksi vaikeuttaa pystysuorassa istumista. Virtsan normaalin kuljetuksen estyminen aiheuttaa potilailla infektioalttiutta ja munuaisten toiminnan heikkenemistä. Virtsarakko on tyypillisesti heikosti tyhjentyvä. Piilokiveksisyys liittyy luumuvatsaoireyhtymään miespuolisilla potilailla. Kivesten kehityksen häiriytymisen johdosta siittiöiden tuotanto voi jäädä toimimattomaksi murrosiästä huolimatta. Myös naispuolisilla potilailla voi olla poikkeavuuksia ulkoisissa sukupuolielimissä. Keuhkojen vajaakehittyneisyys on luumuvatsaoireyhtymässä mahdollinen vähäiseksi jääneen lapsiveden seurauksena. Sydämen, ruoansulatuselimistön tai tuki- ja liikuntaelinten poikkeavuuksia todetaan noin joka neljännessä tapauksessa. Usein luumuvatsaoireyhtymän yhteydessä ilmenee hydronefroosi. Virtsaputki voi olla hypoplastinen. Luumuvatsaoireyhtymän syytä ei tunneta. Oireyhtymää voidaan epäillä ulkomuodon perusteella. Suomessa syntyy vuosittain noin yksi luumuvatsaoireyhtymästä kärsivä lapsi. Naispuolisia on sairastuneista vain noin 4–10 %. Vaikeimmat tapaukset voivat aiheuttaa vastasyntyneellä dialyysin tarpeen tai kuoleman infektion tai keuhkojen ongelmien seurauksena. Sairastuneiden lasten tila vaatii tarkkailua kroonisen munuaistaudin kehittymisen varalta. == Lähteet == Luokka:Oireyhtymät Luokka:Virtsanerityselimistö Luokka:Munuaissairaudet Luokka:Synnynnäiset epämuodostumat
Saaed Roustayi

Saaed Roustayi on iranilainen elokuvaohjaaja. Roustayin ei suostunut leikkaamaan kolmatta elokuvaansa Barādarān-e Leilā (2022, 'Leilan veljet') viranomaisten vaatimusten mukaan, eikä elokuva siksi saanut esityslupaa. Elokuva kuitenkin esitettiin vuonna 2022 Cannesin elokuvajuhlien kilpasarjassa. Elokuva sai Cannesissa kriitikkojärjestö Fiprescin palkinnon. Roystayi sai Iranissa kuuden kuukauden vankeustuomion, samoin kuin elokuvan tuottaja Javad Noruzbegi. Hän kärsii tuomiosta yhdeksän päivää vankilassa, loput tuomiosta on ehdonalaista.Sakri Pölönen, Iranilainen ohjaaja joutuu vankilaan. Elokuva esitettiin Cannesin kilpasarjassa ”laittomasti” Helsingin Sanomat 16.8.2023, viitattu 17.8.2023Chrisopher Kuo, Iran Sentences Director to 6 Months After He Screened Film at Cannes 16.8.2023, viitattu 17.8.2023 ==Lähteet== Luokka:Iranilaiset elokuvaohjaajat Luokka:Syntymävuosi puuttuu Luokka:Elävät henkilöt
Juthbackan markkinat

Juthbackan markkinat on vuosittainen markkinatapahtuma Uudessakaarlepyyssä. Markkinat järjestetään vuosittain elokuussa ja ne kestävät yön yli perjantaiaamusta lauantai-iltapäivään. Markkinat saivat alkunsa vuonna 1979 veteraaniajoneuvoharrastajien kokoontumisella ja niistä on kehittynyt maan suurin kirpputori 30 000 kävijällä.Juthbackamarknaden Koronapandemian vuoksi markkinoita ei järjestetty vuosina 2020 ja 2021. == Lähteet == Luokka:Markkinat Luokka:Uusikaarlepyy
Farringdonin asema

Farringdon on rautatie- ja metroasema Lontoon Islingtonin kaupunkipiirin eteläosassa, Farringdon Streetin varrella lähellä Smithfield Marketia. Asemakatos vuodelta 1865 ja arkkitehti Charles Walter Clarkin suunnittelema Cowcross Streetin puoleinen asemarakennus vuodelta 1922 suojeltiin Grade II -luokan kohteena vuonna 1994. Govia Thameslink Railway liikennöi asemalta junavuoroja Thameslink -toiminimellä Kaakkois-Englannin alueella sijaitseviin kaupunkeihin, esimerkiksi Cambridgeen pohjoisessa ja Brightoniin etelässä. Farringdonista seuraava pysähdyspaikka pohjoiseen päin on King’s Crossin rautatieasema ja etelään päin City Thameslink. Aseman kautta kulkee myös useita metro- ja paikallisjunia: se on Circle-, Hammersmith & City- ja Metropolitan-linjoilla Barbicanin ja King’s Cross St. Pancrasin metroasemien välillä ja Elizabeth-linjalla Tottenham Court Roadin ja Liverpool Streetin asemien välillä. Alkuperäinen asema avattiin Farringdon Street -nimisenä 9. tammikuuta 1863 ja se toimi pääteasemana Metropolitan Railwayn 6 kilometriä pitkälle radalle, joka ulottui Paddingtonin rautatieasemalle. Asemaa siirrettiin 23. joulukuuta 1865, kun rataosaa jatkettiin Moorgaten asemalle. Sen nimeksi vaihdettiin Farringdon & High Holborn 26. tammikuuta 1922 ja lopulta Farringdon 21. huhtikuuta 1936. == Lähteet == Luokka:Islingtonin metroasemat Luokka:Lontoon rautatieliikennepaikat Luokka:1860-luvulla rakennetut rautatieliikennepaikat Luokka:Grade II -luokan rakennukset Islingtonissa
Pöytätennis kesäolympialaisissa 2024

Pöytätenniksessä kilpailtiin Pariisin 2024 kesäolympialaisissa kymmenettä kertaa 27. heinäkuuta – 10. elokuuta. Ottelut pelattiin Paris Expo Porte de Versailes’n konferenssikeskuksessa. Naisille ja miehille oli kummallekin kaksin- ja joukkuepelit sekä näiden lisäksi Pariisissa kilpailtiin toisen kerran pöytätenniksen sekanelinpeli. Pariisin olympialaisiin osallistui yhteensä 172 pöytätennispelaajaa. == Aikataulu == A Lohkovaihe P Puolivälierät V Välierät L Loppuottelu A Aamupäivä I Iltapäivä Aikataulu https://press.paris2024.org/download-pdf/62e3925939e99f571a09435c Pvm → La 27.07 Su 28.07 Ma 29.07 Ti 30.07 Ke 31.07 To 01.08 Pe 02.08 La 03.08 Su 04.08 Ma 05.08 Ti 06.08 Ke 07.08 To 08.08 Pe 09.08 La 10.08 Kaksinpelit Miehet A P V L Naiset A P V L Nelinpelit Miehet A P V L Naiset A P V L Seka A P V L ==Mitaliyhteenveto== 1\. align=left 5 1 0 6 2\. align=left 0 2 0 2 3\. align=left 0 1 1 2 4\. align=left 0 1 0 1 5\. align=left 0 0 2 2 5\. align=left 0 0 2 2 Yhteensä 5 5 5 15 ===Kilpailutapahtumat=== Miehet, kaksinpeli tiedot Naiset, kaksinpeli tiedot Miehet, joukkuepeli tiedot Fan Zhendong Ma Long Wang Chuqin Anton Källberg Kristian Karlsson Truls Möregårdh Simon Gauzy Alexis Lebrun Félix Lebrun Naiset, joukkuepeli tiedot Sun Yingsha Wang Manyu Chen Meng Hina Hayata Miwa Harimoto Miu Hirano Shin Yu-bin Jeon Ji-hee Lee Eun-hye Sekanelinpeli tiedot Wang Chuqin Sun Yingsha Ri Jong-sik Kim Kum-yong Lim Jong-hoon Shin Yu-bin ==Lähteet== *
Eucalypso

Eucalypso on Pedro’s Heavy Gentlemenin seitsemäs studioalbumi, joka julkaistiin vuonna 1991. Albumi sisältää eurooppalaista calypsomusiikkia humoristin sanoituksin. Albumin tunnetuimpia kappaleita ovat "Tarzan Saimaalla" ja "Miljoonan markan pakarat", jotka julkaistiin myös singlellä. Albumi julkaistiin Kerberos-levymerkillä CD -ja vinyylilevynä sekä C-kasettina. Albumi oli yhtyeen viimeinen vinyylilevynä julkaistu albumi sekä Kerberos-levymerkin viimeinen albumi. Yhtyeen seuraava albumi Tango ilmestyi kahden vuoden päästä syyskuussa 1993. == Kappaleet == Kaikki kappaleet sovittanut Pedro Hietanen. === A-puoli === # # # # # # === B-puoli === # * # # # # Vinyylilevyn takakannessa on Juha Siltasen kirjoittama teksti: == Kokoonpano == === Solistit === * Pedro Hietanen - kappaleissa "Tarzan Saimaalla" (1), "Ryhtyisinkö sovinistiksi" (5), "Tanssi välillä kuun ja maan" (6), "G-mies Urpo" (7), "Väärin kuollut mies" (10) ja "Vaimon luona yöjalassa" (11) * Jim Pembroke - kappaleissa "Four Mills Brothers" (2) ja "Money Is King" (9) * Marjo Leinonen (The Balls) \- kappaleessa "Miljoonan markan pakarat" (4) * Peps Persson - kappaleissa "Lillukka" (3) ja "Vanha tulennielijä" (8) === Pedro’s Heavy Gentlemen === * Pedro Hietanen - hanuri, urut, syntetisaattorit ja piano * Pekka Pohjola - basso * Jukka Orma - kitarat, bouzouki, saz, pipa ja balafon * Seppo Kantonen - piano * Hannu Lemola - rummut ja lyömäsoittimet * Mongo Aaltonen - marimba ja lyömäsoittimet * Markku Johansson - trumpetti * Pepa Päivinen - tenori- ja baritonisaxofonit * Jari Lappalainen - viulu, mandoliini ja banjo * Veeti and The Velvets - kuoro (Veeti Kallio, Aki Sirkesalo, Sami Saari ja Sasu Moilanen) === Tuotanto === * Pedro Hietanen - tuottaja ja sovitukset * Seppo Myllyrinne - äänitys (SoundTrack) * Risto Hemmi - äänitys ja mixaus (Finnvox) * Juhani Linnovaara - kannen maalaus "Elollinen asetelma" vuodelta 1971 * Max Heickert - kannen suunnittelu * Juha-Pekka Laakio - takakannen valokuvat * Jouko Lehtola - takakannen valokuva (Veeti and The Velvets) == Lähteet == Luokka:Pedro’s Heavy Gentlemenin albumit Luokka:Vuoden 1991 albumit Luokka:Pedro Hietasen tuottamat albumit
Kirjallisuusvuosi 1714

Kirjallisuusvuosi 1714 käsittelee vuoden 1714 tärkeitä kirjallisuuden tapahtumia, uutisia ja julkistuksia. == Tapahtumia == * 4. heinäkuuta – Tutkija Antonio Magliabechi testamenttasi Firenzessä kirjastonsa esimiehelleen Toscanan suurherttualle Cosimo III:lle Firenzen yleisen kirjaston perustamiseksi. * Zachris Topeliuksen isän isoisä Kristoffer Toppelius pakeni isonvihan takia sisarustensa ja äitinsä kanssa Oulusta Muhokselle piilopirttiin. * Kirjoituskoneen tarina alkoi, kun englantilainen Henry Mill patentoi laitteen, jolla kirjoitettu teksti näytti painetulta. * Rastattin rauhansopimus kirjoitettiin ranskaksi. Siitä alkoi latinan asteittainen syrjäytyminen diplomaattisena kielenä. * The Scriblerus Club, kirjailijoiden ja kirjallisuuden ystävien epävirallinen kerho, kokoontui ensimmäisen kerran Lontoossa. Perustajajäseniin kuuluivat Jonathan Swift, Alexander Pope, John Gay ja John Arbuthnot, jonka Lontoon-kodissa kokoukset pidettiin sekä Thomas Parnell, Henry St John ja Robert Harley. * Venäjän ensimmäinen valtionkirjasto perustettiin. Ensimmäinen kirjastonhoitaja vuonna 1714 oli saksalainen Johann Daniel Schumacher. Kirjakanta koostui alun perin pääasiassa Moskovan lääketieteellisen kansliakirjaston ja Kuurinmaan herttuakunnan kirjastosta, mutta sitä laajennettiin jo ensimmäisten vuosikymmenten aikana yksityisillä kokoelmilla, pääasiassa Pietari Suuren kesäpalatsin kirjastolla. == Julkaisuja == * Gottfried Leibniz - Monadologie (filosofiaa) * Chikamatsu Monzaemon - Kokusen’ya kassen (japanilainen melodramaattinen romaani) * Nicholas Rowe - Lady Jane Grey (tragedia 1500-luvun Englannin kuningattaresta) * Brook Taylor - Methodus Incrementorum Directa et Inversa * Christian Friedrich Witt - Psalmodia sacra, oder: Andächtige und schöne Gesänge (koraalikirja) ==Lähteet== 1714 Luokka:1714
Kit car

Kit car tarkoittaa autoa, jonka auton ostaja kokoaa osista kotonaan rakennussarjasta. Auton ostaja saa komponentteja, joista auto kootaan. Tunnettuihin valmistajiin kuuluu Caterham, joka myy myös tehtaalla koottuja autoja. Rakennussarjoissa tietyt osat voivat olla valmiiksi koottuja kuten runko ja koripaneelit tai ne voivat olla erillään. Moottori ja vaihdelaatikko toimitetaan valmiina yksiköinä. Rakennussarjasta koottavat autot ovat tyypillisesti yksinkertaisempia kuin valmiiksi tehtaalla kootut autot. Kit car -autot ovat usein replikoita klassisista tai eksoottisista urheiluautoista. == Rallissa == Kit car voi viitata myös erityisesti rallissa käytettyjen autojen luokkaa, joka tarkoittaa WRC-autoja edullisempaa luokkaa. Rallissa kit car -autoilla ajettiin FIA:n kaksilitraisten maailmancupissa, joka oli rallin MM- sarjan tukisarja. == Lähteet == Luokka:Autot
Bridget Dirrane

Bridget Dirrane (o.s. Gillan; 15. marraskuuta 1894 Inis Mór, Aransaaret – 31. joulukuuta 2003) oli irlantilainen sairaanhoitaja, poliittinen vaikuttaja ja muistelmakirjailija.PJ Gillan, Bridget Dirrane The Guardian 2.1.2004, viitattu 17.8.2023 Hän julkaisi vuonna 1998 teoksen A Woman of Aran, josta tuli bestseller.Woman of Aran who lived to age 109 The Irish Times 3.1.2004, viitattu 17.8.2023 Dirrane syntyi nuorimpana kahdeksasta lapsesta Inis Mórissa. Hän liittyi tasavaltalaiseen Cumann na mBan -järjestöön ja tapasi Pääsiäiskapinaa vuonna 1916 johtaneen Patrick Pearsen. Vuonna 1919 Dirrane aloitti sairaanhoitajaharjoittelun Dublinissa. Hän teki hoitotyötä myös potilaiden asunnoissa ja joutui pidätetyksi työskennellessään irlantilaisnationalisteja sympatisoineen potilaan kotona. Dirrane siirrettiin Mountjoyn vankilaan, jolloin hän ryhtyi nälkälakkoon. Hänet kuitenkin vapautettiin yhdeksän päivää myöhemmin ilman syytteitä. Dirrane muutti vuonna 1927 Yhdysvaltoihin ja työskenteli siellä sairaanhoitajana Bostonissa. Vuonna 1932 hän meni naimisiin aikanaan Aransaarilla naapurinaan asuneen Ned Dirranen (k. 1940) kanssa. Toisen maailmansodan aikana Dirrane työskenteli ampumatarviketehtaalla ja sotilasleirillä. Palattuaan Bostoniin hän toimi demokraateissa ja kampanjoi John F. Kennedyn puolesta. Vuonna 1966 Dirrane vetäytyi Aransaarille ja meni uusiin naimisiin Patrick Dirranen (k. 1990) kanssa. Dirrane pääsi Guinnessin ennätystenkirjaan vanhimpana kunniaoppiarvon saaneena. Hän oli kuollessaan 109-vuotiaana vanhin aransaarelainen ja Irlannin toiseksi vanhin ihminen. == Lähteet == Luokka:Sairaanhoitajat Luokka:Kansalaisaktivistit Luokka:Irlantilaiset kirjailijat Luokka:Yli satavuotiaiksi eläneet irlantilaiset Luokka:Vuonna 1894 syntyneet Luokka:Vuonna 2003 kuolleet
Sanremon ralli 1979

Sanremon ralli 1979 (viralliselta nimeltään 21. Rallye San Remo) oli rallin maailmanmestaruussarjan kilpailu kaudella 1979. Kilpailu järjestettiin 1. - 7\. lokakuuta 1979. Kilpailu oli kauden yhdeksäs ja erikoiskokeiden yhteispituus oli 953 kilometriä (suunniteltu pituus oli 962 kilometriä). Kilpailuun ilmoittautui 72 autokuntaa, joista 67 lähti kilpailuun ja 26 pääsi maaliin. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Antonio Fassina Maurizio Mannini Lancia Stratos HF 12:37.17 0.0 2\. Walter Röhrl Christian Geistdörfer Fiat 131 Abarth 12:41.31 +4.14 3\. Attilio Bettega Maurizio Perissinot Fiat 131 Abarth 12:55.59 +18.42 4\. Tony Pond Ian Grindrod Talbot Sunbeam 13:05.26 +28.05 5\. Dario Cerrato Luciano Guizzardi Opel Ascona 13:11.15 +33.58 6\. Markku Alén Ilkka Kivimäki Fiat 131 Abarth 13:18.00 +40.43 7\. Angelo Presotto Max Sghedoni Ford Escort RS2000 13:26.16 +48.57 8\. Antonio Tognana Luciano Tedeschini Opel Kadett GT/E 13:46.40 +1:09.21 9\. "Nico" Giorgio Barban Lancia Stratos HF 14:06.56 +1:29.39 10\. Paolo Pasutti Rinaldo Danelutti Porsche 911 14:14.25 +1:37.08 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1979 Luokka:Sanremon ralli
Käsipallo kesäolympialaisissa 2024

Käsipallossa kilpailtiin Pariisin 2024 kesäolympialaisissa 16:tta kertaa. Olympialaisissa oli omat turnaukset naisille ja miehille ja kumpaankin turnaukseen osallistui 12 joukkuetta. Ottelut pelattiin Paris Expo Porte de Versailes’ssa ja pudotuspelit Stade Pierre- Mauroyssa.https://www.paris2024.org/en/sport/handball/ == Mitaliyhteenveto == Miehet tiedot Naiset tiedot ==Mitalitaulukko== 1\. align=left 1 0 1 2 2\. align=left 1 0 0 1 3\. align=left 0 1 0 1 3\. align=left 0 1 0 1 5\. align=left 0 0 1 1 Yhteensä 2 2 2 6 == Lähteet == *
Ruotsin ralli 1979

Ruotsin ralli 1979 (viralliselta nimeltään 29. International Swedish Rally) oli rallin maailmanmestaruussarjan kilpailu kaudella 1979. Kilpailu järjestettiin 16. - 18\. helmikuuta 1979. Kilpailu oli kauden toinen ja erikoiskokeiden yhteispituus oli 630 kilometriä. Kilpailuun lähti 113 autokuntaa, joista 39 pääsi maaliin. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Stig Blomqvist Björn Cederberg Saab 99 Turbo 6:34.49 0.0 2\. Björn Waldegård Hans Thorszelius Ford Escort RS 6:36.09 +1.20 3\. Pentti Airikkala Risto Virtanen Vauxhall Chevette 2300 6:39.31 +4.42 4\. Markku Alén Ilkka Kivimäki Fiat 131 Abarth 6:40.42 +5.53 5\. Hannu Mikkola Arne Hertz Ford Escort RS 6:45.19 +10.30 6\. Björn Johansson Ragnar Spjuth Opel Kadett Rallye 6:56.07 +21.18 7\. Ola Strömberg Hans-Göran Ericsson Saab 99 EMS 7:05.55 +31.06 8\. Lars Carlsson Mats Nordström Ford Escort RS 7:10.27 +35.38 9\. John Haugland Martin Holmes Datsun 160J 7:11.25 +36.36 10\. Sven-Inge Neby Lars Bäckman Volvo 142 7:12.37 +37.48 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1979 Luokka:Ruotsin ralli
Uretraläppä

Uretraläppä eli virtsaputken takaosan läppä on raskaudenaikainen kehityshäiriö, jonka seurauksena virtsaputken sulkijalihaksen tienoilla sijaitsee kalvoa muistuttava poikkeava rakenne. Uretraläppiä esiintyy vain pojilla. Uretraläppä voi johtaa munuaisten vajaatoimintaan, mutta munuaisten toiminta voi myös säilyä normaalina.Virtsaputken takaosan läppä eli uretraläppä pojilla Terveyskylä, viitattu 17.8.2023 Uretraläppä tukkii virtsaputkea ja aiheuttaa painetta virtsateihin. Tämä häiritsee virtsarakon ja munuaisten toimintaa. Vaikeimmissa tapauksissa myös keuhkojen kehitys häiriytyy sikiöllä raskauden aikana lapsiveden määrän ollessa huomattavan vähäinen. Useimmiten uretraläppä todetaan jo sikiöaikana ultraäänitutkimuksessa. Vaikeissa tapauksissa se on havaittavissa raskauden keskivaiheissa, mutta suhteellisen lievissä tapauksissa uretraläppä voidaan havaita raskauden loppuaikoina tai lapsen jo synnyttyä. Jos uretraläppä havaitaan vasta syntymän jälkeen, se löydetään usein virtsatietulehduksen tutkimuksissa. Kaikista lievimmissä tapauksissa uretraläppä saattaa paljastua vasta lapsen kasvaessa kastelun syitä selvitettäessä. Vaikeimmissa tapauksissa potilaalla on suurentunut virtsarakko ja vaikea hydronefroosi. Uretraläpän diagnoosi voidaan vahvistaa syntymän jälkeen miktiokystografialla lapsen yleiskunnon ollessa riittävän hyvä. Tämän jälkeen uretraläppä voidaan riittävän isokokoisen lapsen kohdalla avata kystoskopian yhteydessä. Jos yleistila on hyvin heikko, voidaan tarvita tehostettua hengityshoitoa ja tehdä tilapäinen avanne nostamalla virtsanjohtimet iholle. Vaikeimmissa tapauksissa jo vastasyntynyt tarvitsee dialyysia. Uretraläpän avaamisen jälkeen munuaisten ja virtsateiden toimintaa sekä nestetasapainoa seurataan. Joskus läpän aukaisualueelle muodostuu ahtautta arpeutumisen tai läppäjäänteen seurauksena. Yleensä uretraläpästä kärsivän vastasyntyneen virtsarakko on hyvin pieni, korkeapaineinen ja voimakkaasti supisteleva. Useimmiten oppiminen kuivaksi on jossain määrin hidastunutta. Vielä nuorella aikuisiällä esimerkiksi kastelu ja virtsaamisvaikeudet ovat uretraläppäpotilailla jossain määrin yleisempiä kuin saman ikäisillä henkilöillä, joilla ei ole todettu uretraläppää. Uretraläpän syy on tuntematon. Joihinkin oireyhtymiin kuitenkin liittyy tavallista korkeampi esiintyvyys. Suomessa vuosittain todettavien uretraläppien määrä on 6–8. Noin joka kolmas potilas tarvitsee jossain vaiheessa munuaisensiirron, näistä noin joka kolmas vasta aikuisiällä. Varhainen munuaisten toiminnan tilanne ennustaa myöhempää munuaisensiirron tarvetta melko hyvin. == Lähteet == Luokka:Synnynnäiset epämuodostumat Luokka:Virtsanerityselimistö
Scotland Yard (täsmennyssivu)

Scotland Yard tarkoittaa seuraavia: * Scotland Yard, virallisesti New Scotland Yard, Suur-Lontoon poliisitoimen päämaja == Paikat == * Great Scotland Yard, katu jolla alkuperäinen (nykyään purettu) Suur-Lontoon poliisitoimen päämaja sijaitsi * Scotland Yard, baseballkenttä Highland Parkissa Texasissa == Taide ja viihde == * Scotland Yard, Denison Cliftin vuoden 1929 näytelmä * Scotland Yard, vuoden 1930 yhdysvaltalainen elokuva * Scotland Yard, vuoden 1941 yhdysvaltalainen elokuva * Scotland Yard, sarja brittiläisiä lyhytelokuvia vuosilta 1953–1961 * Scotland Yard, vuoden 1960 brittiläinen rikossarja * Scotland Yard, lautapeli vuodelta 1983 * ”Scotland Yard”, John Calen kappale * New Scotland Yard, brittiläinen rikossarja vuosilta 1972–1974
Ole Richter

Ole Jørgensen Richter (23. toukokuuta 1829 Inderøy – 15. kesäkuuta 1888 Tukholma) oli norjalainen juristi ja poliitikko. Hän istui suurkäräjillä vuosina 1862–1878 ja toimi Norjan pääministerinä Tukholmassa 1884–1888. Richter edisti rautateiden, höyrylaivojen ja lennättimen käyttöönottoa, mutta oli sosiaalisesti konservatiivinen. Hän teki itsemurhan Tukholmassa kesäkuussa 1888. ==Lähteet== ==Aiheesta muualla== Luokka:Norjan ministerit Luokka:Norjalaiset juristit Luokka:Itsemurhan tehneet Luokka:Vuonna 1829 syntyneet Luokka:Vuonna 1888 kuolleet
Odd Aukrust

Odd Aukrust (15. joulukuuta 1915 Tynset – 22. kesäkuuta 2008 Oppegård) oli norjalainen taloustieteilijä. Hän väitteli tohtoriksi vuonna 1956 ja toimi Norjan tilastokeskuksen tutkimuspäällikkönä 1953–1984. Aukrustin veli oli kirjailija ja kuvittaja Kjell Aukrust. ==Lähteet== ==Aiheesta muualla== Luokka:Norjalaiset taloustieteilijät Luokka:Vuonna 1915 syntyneet Luokka:Vuonna 2008 kuolleet
Cambes (Gironde)

Cambes on kunta Lounais-Ranskassa Gironden departementissa Uuden-Akvitanian alueella. Se sijaitsee Garonne-joen varrella, noin 18 kilometriä Bordeaux’n kaupungista kaakkoon. Saint-Martinin kirkko on alkujaan rakennettu 1100-luvulla. Nykyisen muotonsa se on saanut 1800-luvulla, mutta siinä on yhä nähtävissä 1500-luvun rakenteita. Kirkon kello on vuodelta 1610. Kirkon lähelle rakennutti Fouilloux-en-Arvertin herra Jacques Peyron Pyhän Katariinan erakkomajan vuonna 1523. Se kaivettiin jo olemassa olevaan luolaan, ja sen seinät vuorattiin freskoilla. Sisäänkäynnillä oli Pyhän Katariinan patsas, joka on sittemmin kadonnut. Jacques Peyron osui luolassa noin seitsemän vuotta, jonka jälkeen hän siirtyi hoitamaan Tour du Prince Noirin majakkaa. Nykyään sen paikalla on Cordouanin majakka. Erakkomaja tuhoutui hylättynä vuonna 1775, ja sen jäännökset ovat olleet historiallisena muistomerkkinä vuodesta 1973 lähtien. ==Lähteet== ==Aiheesta muualla== Luokka:Gironden kunnat